41 



Ari saoer ratoe : „soemangga, Njai, rek moelang kembang mah, ngan soepaja 

 ngoeninga heula ka paseban". 



Toeloej Soemoer Bandoeng ka paseban. 

 Barang soemping nangis bari pokna : 



..koering engkang Rangga Wajang, 



amit hajang moelang kembang, 



noe mantoeng dina pangamboeng, 



koematjatjang dina raraj, 



ajeuna koering teh amit, 



amit arek ngala kembang". 

 Rangga Wajang pok ngawalon: „Njai, oelah, kawantoe oerang teh keur meu- 

 djeuhna tataloe, keun, oerang toembalan bae, hiap, ka dieu geura nonggong". 



Boel ngoekoes Den Rangga Wajang, 



njata di dampal panangan, 



gorolong sangkala bolong, 



dengdekeun ka kaler rehe, 



dengdekeun ka kidoel soewoeng, 



dengdekeun ka koeion kosong, 



dengdekeun ka tebeh wetan, 



bet ngadjentoel di sajoeran, 



Djaga Ripoeh eukeur ngemat, 



eukeur ngemat Soemoer Bandoeng. 

 Barang katingali koe noe geulis Soemoer Bandoeng, toeloej bae njaoer ka ra- 

 kana Raden Rangga Wajang, pokna: „paingan teuing, engkang, koering teh ngan 

 hajang bae ka kebon sajoer, da keuna kematna si Djaga Ripoeh". 



Ti dinja, harita keneh, rendjag noe geulis Soemoer Bandoeng geus tjageur deui. 

 Tjek noe kasep Rangga Wajang: 



„kitjeup hamo meuli noekeur, 



semon teh pada ngantongan, 



eh Njaï geura soemangga, 



nja moelih ka padaleman. 



akang teh arek njampeurkeun, 



njampeurkeun si Djaga Ripoeh, 



akang arek ngadjadikeun, 



diri Njaï Soemoer Bandoeng". 

 Enggal Rangga Wajang toeloej ngadjadikeun istri, djiga pisan anoe geulis 

 Soemoer Bandoeng, bari angkat ka sajoeran. 



Koleang noe ka sajoeran, 



leuleus keupat bisa angkat, 



leuleus pigeulang panangan, 



leuleus batan awi tali, 



awi tali anoe ngora, 



ditjoekangan monjet mandah, 



manan potong kalah ngelaj, 



